गोपाल कृष्ण पिल्लई
गोपाल कृष्ण पिल्लई अथवा जी॰ के॰ पिल्लई (अंग्रेज़ी: Gopal Krishna Pillai, 14 मार्च, 1949) भारतीय प्रशासनिक सेवा के अधिकारी रह चुके हैं। वर्तमान में वे टाटा इंटरनेशनल कंपनी का अध्यक्ष हैं। उन्होने ने बी. मुथुरमन का स्थान लिया है। पूर्व में वे भारत सरकार में गृह सचिव रह चुके हैं। वे 1972 बैच के आईएएस अधिकारी हैं और केरल संवर्ग से संबंधित हैं। वे 1982 से 1985 तक कोल्लम के जिलाधिकारी के रूप में अपनी सेवाएँ दे चुके हैं। गृह मंत्रालय में ओएसडी के रूप में कार्यभार ग्रहण करने से पूर्व वह वाणिज्य मंत्रालय में सचिव थे। पिल्लई ने केरल और केन्द्र में अनेक महवपूर्ण पदों पर कार्य किया है। वह गृह मंत्रालय में लगभग 5 वर्ष तक संयुक्त सचिव रह चुके हैं।